
VSEM PROGRAMOM SOS
VRTCEM, SODELUJOČIM V PROGRAMU MLADI ŠPORTNIK

DRUŠTVOM SOŽITJE

Ljubljana, 9.11.2018
ZADEVA: Vabilo na brezplačni seminar Mladi športnik

Program MLADI ŠPORTNIK poteka v okviru Društva Specialna olimpiada Slovenije in je namenjen otrokom z motnjami v razvoju v starosti od 2. – 7. let. Zasnovan je tako, da otrok napreduje po svojih sposobnostih in omogoča veliko prilagajanja. Izvajalci program umestijo v svoj letni delovni načrt in ga izvajajo tekom celega šolskega leta kar se da pogosto. Program je namreč odlična možnost obogatitve programa za otroke z motnjami v razvoju v predšolskem obdobju in ponuja širok spekter aktivnosti kot so tedenski treningi, športni dnevi za starše, zaključne športne igre in še kaj.

Letošnji seminar bo v četrtek, 22. novembra 2018, ob 8.45. uri 
v Vrtcu Ptuj, enota Marjetica, Med vrti 11, Ptuj
Seminar je posebej primeren za strokovne delavce, ki delujejo v predšolskih oddelkih s prilagojenim programom ali so na kakršenkoli način v stiku z otroki s posebnimi potrebami v predšolskem obdobju. Vabilo lahko posredujete dalje v vednost sodelavcem, znancem ipd… Primeren je tako za začetnike kot tudi za tiste, ki program že izvajate.
PROGRAM:
8.45 – 9.00 Prihod udeležencev, registracija

9.00 – 9.30 Uvodni pozdrav, predstavitev vrtca
9.30 – 10.00 Ogled vadbene demonstracije otrok iz vrtca Ptuj
10.00 – 10.15 Odmor, malica
10.15 – 12.00 Primeri dobre prakse izvajanja programa Mladi športnik v posameznih vrtcih po Sloveniji; pregled poslanih analiz dela za leto 2018/2019, Dogovori za delo v bodoče, Novosti v programu
12.00 . 12.30 Obveznosti v š. l. 2018-2019; (naročila, poročila, zgibanka, interni priročnik)
12.30 – 13.00 Kosilo (v vrtcu)
13.00 – 13.15 Ogled vrtca
13.15 – 14.15. Otrok s posebnimi potrebami in gibanje; predstavitev različnih metod dela; predavanje in praktični prikaz aktivnosti; Tatjana Dvoršak, dipl. fiziot., RNO
14.15 – 14.30 Odmor 

14.30 – 15.30 Ples in sproščanje; praktične vaje

15.30 -  16.45 Analiza, zaključek, Navodila za nove izvajalce

Program bo vodila Tatjana Visočnik, prof. def., vodja programa MŠ pri SOS-u. 
Za začetnike je zadnji del seminarja »Navodila za nove izvajalce« OBVEZEN. Glede na potrebe praktičnega dela ali diskusije bomo urnik po potrebi prilagodili. 
Na seminarju boste udeleženci pridobili vse potrebne informacije o izvajanju programa. Specialna olimpiada Slovenije bo vsem sodelujočim v šolskem letu 2018/2019 zagotovila majice za vse mlade športnike ter vodje programov, zbirne kartončke in medalje za izvedbo športnih dni. Potrebne količine majic in drugega materiala sporočite na seminarju (dobavljena bodo že do konca leta zaradi porabe mednarodnih sredstev, namenjenih za program Mladi športnik). Na seminarju boste prejeli tudi vsa potrebna navodila za pripravo poročil in dokumentacije o izvedbi programa.

Seminar je brezplačen, saj smo pridobili mednarodno donacijo. 

Izpolnjeno prijavnico pošljite najkasneje do četrtka, 15. novembra 2018,na e-naslov: mladisportnik.info@gmail.com. 

S spoštovanjem,





Urška Kustura




        izvršna sekretarka





SO Slovenija

SEMINAR MLADI ŠPORTNIK –

PRILAGOJEN ŠPORTNI PROGRAM ZA OTROKE Z MOTNJAMI V RAZVOJU

četrtek, 22. november 2018, ob 8.45 uri v Vrtcu Ptuj, 
P R I J A V N I C A
Ime in priimek: ______________________________
Izobrazba in delovno mesto: ____________________________________
Šola, vrtec, lokalni program SOS: ________________________________ 

Naslov: _____________________________________
e-pošta: _____________________________________

GSM: _______________________________________
Prosim, obkrožite ustrezno:

1. Na delovnem mestu neposredno delam z otroki s posebnimi potrebami v predšolskem obdobju.

2. Na delovnem mestu se občasno srečujem z otroki s posebnimi potrebami v predšolskem obdobju. 

3. Drugo (navedite):_______________________________________
Obkroži ustrezno:
ZAČETNIK


ŽE IZVAJAM PROGRAM
Podpis udeleženca: 




Žig:

______________________



Seminar je brezplačen, saj smo pridobili mednarodno donacijo. 

Izpolnjeno prijavnico pošljite najkasneje do četrtka, 15. novembra 2018, na e-naslov: mladisportnik.info@gmail.com. 

